Guillaume Soro
Guillaume Soro (g. 1972 m. gegužės 8 d.) – Dramblio Kaulo Kranto politikas, 2007–2012 m. ėjęs šalies ministro pirmininko pareigas. Civilinio šalies karo metu 2002 m. buvo patriotinio judėjimo lyderis ir kovojo prieš diktatoriško prezidento Laurent Gbagbo vyriausybę. Po 2003 m. sausio mėnesio taikos paliaubų Soro prisijungė prie naujosios vyriausybės ir tapo komunikacijų ministru. 2004 m. įvyko karinis perversmas ir Laurent Gbagbo vėl sugrįžo į valdžią, tuo pačiu Soro pasitraukė iš ministro pareigų. 2007 m. kovo 4 d. pasirašius dar vieną taikos sutartį Soro tapo pagrindiniu kandidatu į ministro pirmininko postą. Jį jis užėmė balandžio 4 d. 2007 m. birželio 29 d. įvyko pasikėsinimas į Guillaume Soro. Buakės oro uoste nusileidus ministro pirmininko Fokker 100 lėktuvui, į jį buvo paleistos trys raketos ir atverta ugnis iš AK-47 automato. Viena raketų sprogo lėktuvo kabinoje, viena nepataikė, o kita pataikiusi į lėktuvą nedetonavo. 4 žmonės žuvo, 10 sužeista, o ministras pirmininkas liko sveikas. Soro nedalyvavo 2010 m. šalies prezidento rinkimuose, o kilus konfliktui juose palaikė daugiausiai balsų gavusį Alassane Ouattara. 2023 m. liepą tyrimo teisėjas Paryžiuje, Prancūzijoje, buvo paskirtas tirti 2011 m. balandžio mėn. buvusio Dramblio Kaulo Kranto sukilėlių lyderio Ibrahimos Coulibaly nužudymą, su kuriuo, kaip manoma, buvo susijęs Guillaume'as Soro.